钦定古今图书集成/方舆汇编/职方典/第1434卷 > 梧州府物产考 府志
## 钦定古今图书集成/方舆汇编/职方典/第1434卷 > 梧州府物产考 府志

府总

葛仙米　，出勾漏草泽间。采得曝干，仍渍以水，如荑米状，以酒泛之，清爽袭人。

桑寄生　，旧出长洲。经乱，居民逃散，桑树剪伐殆尽，今绝难得。

铁力木　，出七山六围，猺獞所居大山中。琼枝树　又名木棉树，大可合抱，高三四丈，花红似山茶，瓣极厚，春初开满，望之烂然如锦，又如火之然，空结实，大如酒杯，絮茸茸如细毳，半吐杯中。唐王维诗“纸钱飞出木棉花” ，盖指此也。盖其盛时正与春社相值，而李商隐诗“琼枝花尽鹧鸪啼” ，则花尽叶长春已老矣。见《丹铅录》。金樱子　形如柿而小。多簕。冬熟色黄。方书采治膏药。入补益剂。

石菖蒲　，深山小溪中石上生者，根小，一寸九节至十一二节，质极坚实，味辛、气香，殊胜药肆所货者。

庵摩子　，形如李差小。冬熟，色如水晶。又名“馀甘子。”

《木指甲花　》，似木樨，色稍白，花心有须，异香馥郁，或熏物经久不散。

蕉布　各乡皆有，土人植麻蕉绩之，细者匀滑莹洁，几与蕲葛相埒。

《龙船花　》即踯躅花。

桄榔子　：树似棕榈，心中出面，可食。

人面子　，春华，夏实，秋熟甘酸可食。两边似人面，俱《郁林州》出。

蒌藤　亦名《扶留藤》。

糖霜　藤县出

勾芒木　，皮可绩为布，陆川县出。

仙茅　北流县出

杨桃　一名五练

《赤肋》“木　材理坚，枝叶繁，根杪皮俱白，解之中如赤肋。”

《方文》竹　，皮有斑，文如篆画，竿方若矩，近为商贾贩绝。

波罗密　邑侯邢瑄，琼州人。正德间，取种天马岩畔。

《怀邑介》万山中，其毒虫如虎狼虺蝮，皆能害人，而草之毒者则有苦刎、羊角之类。

“苦刎　” ，叶似茶，花黄而小，一叶入口，五脏如刀刎然。

羊角纽　，叶绿，结子如羊矢，吞其叶，肠即纽断。一名苦蔓藤，又名三跳藤。蔓生似黄蒌，尾有卷，不风而动，人食之立毙。救者用羊血蚺蛇胆，速得乃济。稍迟，顷刻则不可救矣。又有苦满叶、熊胆叶，亦能死人，但比前二草稍缓耳。《周礼》所谓“地慝” ，即此类也。土人有小忿，辄登山取嚼，藉死倾害。

又，《岭南卫生方》治故蔓草毒，急取抱卵未生鸡子，细研，和以清油，斡口灌之，乃吐而甦。

又，中蛊毒在上膈者，胆矾半钱，投入一盏热茶内，候溶化服之，以鸡翎搅喉令吐。在下膈者，用郁金末二钱，以米汤调灌，即泻出恶物。鹄　，即铁嘴鸟。

金钱鸡　形类雉

雀　：有“瓦雀” 、练雀、“探春雀” 、“高盖雀” 、黑色、黄色数种。

翠羽　藤县出

猩猩　，似黄犬，人面，能言音如女人，《郁林州》所出。

嘉鱼　苍梧藤二县出

鲭鱼　胆治火眼

乌蛇　藤县出，土人取以浸酒，可治风疾。旸夷甲　《南越志》：“旸夷之甲，以锡箔饰之，杂以丹漆，照辉昱晃。”

蛤蚧　苍梧县出

缩砂　，《郁林州》博白县出。

蚺蛇　，长十丈，以妇人衣投之则蟠，可辟不祥。犀牛　角在额上，鼻又有一角。俱郁林州出。朱砂　，郁林州及容县、博白县出。

铅　藤县出